Deg tigzi n tmenna, tannayt tamezwarut inelmaden ma gezzun ayen i d-yeqqar neɣ ayen i d-yettmeslay uselmad, nwala d akken i snat n tesmilin tuget n yinelmaden gezzun ayen dyeqqar uselmad, ɣer tama niḍen ma ttaran-d deg usenfali ɣef yisteqsiyen n uselmad, nwala d akken tasmilt tamezwarut, ttarran-d, tasmilt tis snat kra kan i d-yettarran ɣas akken gzan deg tazwara asmi d-yettmeslay. Deg urmud-a aneɛreḍ ad d-nefk kra n wuguren d tifrat-nsen, deg tazwara neɣ ugur ameqqran n uselmad ad yeɛweq s wacu ara yemmeslay, imi aɣir-a yemgarad uzayez-is, yekka-d seg tutlaly tayemmat, tutlayt tis snat n unelmad, anamek-is anelmad ur yessin ara tamaziɣt (taqbaylit) d almad ara ttyelmed d tutlayt tis snat, akken daɣen ttilin wid ilemden tanga deg uswir wis ukkuẓ, d wid ara ttilemden kan deg uswir wis semmus, d ugur i d-ttmaggaren iselmaden s umata n waɣir-a, uguren-a ahat s tesnegmit yemgaraden n uselmad ara frun, akken daɣen yiwi-d ɣef uselmad ad yesseqdec aṭas n tarrayin n uselmed, tirurda ilaqen deg usenfali d tɣuri n uselmad, yessefk daɣen asɣal s waṭas, asnas ɣef tegnatin n teywalt, asidef n wayen ara yettwalemden deg tefyar, asenfel d usṭuqqet n yisulal, akken daɣen tuɣalin ɣer walmuden igejdanen n useggas yezrin.